আর্সেনালের স্বপ্ন ভেঙে সেমিতে বায়ার্ন
কদিন আগেই অ্যাস্টন ভিলার কাছে ঘরের মাঠে হেরে ইংলিশ প্রিমিয়ার শিরোপা পুনরুদ্ধারের স্বপ্ন কঠিন করে ফেলে আর্সেনাল। এবার চ্যাম্পিয়ন্স লিগের স্বপ্ন ভেঙেই গেল তাদের। বায়ার্ন মিউনিখের কাছে দ্বিতীয় লেগের ম্যাচে হেরে চ্যাম্পিয়ন্স লিগের কোয়ার্টার ফাইনাল থেকে বিদায় নীল দলটি। একই সঙ্গে ভেঙে গেলে আগামী বছর ৩২ দলের ক্লাব বিশ্বকাপ খেলার স্বপ্নও।
বুধবার রাতে ঘরের মাঠ আলিয়াঞ্জ অ্যারেনায় চ্যাম্পিয়ন্স লিগের কোয়ার্টার ফাইনালের দ্বিতীয় লেগে ১-০ গোলে ব্যবধানে জয় পেয়েছে বায়ার্ন মিউনিখ। এমিরেটস স্টেডিয়ামে প্রথম লেগের ম্যাচ ২-২ গোলে ড্র হয়েছিল। ফলে ৩-২ গোলের অগ্রগামিতায় সেমির টিকিট কেটেছে বাভারিয়ানরা।
ম্যাচে অবশ্য সমান তালেই লড়াই করে আর্সেনাল। বল দখলও ছিল প্রায় কাছাকাছি। ৫১ শতাংশ সময় বল দখলে রাখে স্বাগতিকরা। শট নেয় ১৫টি। যার ৩টি ছিল লক্ষ্যে। অন্যদিকে ৮টি শট নিয়েই সমান ৩টি শট লক্ষ্যে রাখে গানাররা।
তবে ম্যাচের শুরুতে দুই দলই ছিল সাবধানী। রক্ষণ সামলে মাঝেমধ্যে আক্রমণে যায় দলদুটি। তবে গোল করার মতো প্রথম সুযোগ আসে দ্বিতীয়ার্ধের শুরুতে। লেয়ন গোরেটস্কার জোরাল হেড ক্রসবারে লেগে ফিরে আসে। ফিরতি বলে রাফায়েল গেরেইরোর শট আর্সেনাল গোলরক্ষক দাভিদ রায়ার হাত ছুঁয়ে পোস্টে লেগে ফিরে আসে।
তবে চাপ ধরে রেখে ৬৩তম মিনিটে এগিয়ে যায় বায়ার্ন। লিরয় সানের ক্রস থেকে বল পেয়ে ডি-বক্সে দারুণ এক কাটব্যাক করেন গুরেইরো। পেছন থেকে রীতিমতো উড়ে এসে বুলেট গতির হেডে বল জালে পাঠান ইয়াশুয়া কিমিখ। আসরে এটাই প্রথম গোল এই জার্মান ডিফেন্ডারের। শেষ পর্যন্ত এই গোলই ম্যাচের পার্থক্য হয়ে দাঁড়ায়। পরে বিচ্ছিন্ন দুই-একটি সুযোগ ছাড়া তেমন ভীতি ছড়াতে পারেনি আর্সেনাল।

কদিন আগেই অ্যাস্টন ভিলার কাছে ঘরের মাঠে হেরে ইংলিশ প্রিমিয়ার শিরোপা পুনরুদ্ধারের স্বপ্ন কঠিন করে ফেলে আর্সেনাল। এবার চ্যাম্পিয়ন্স লিগের স্বপ্ন ভেঙেই গেল তাদের। বায়ার্ন মিউনিখের কাছে দ্বিতীয় লেগের ম্যাচে হেরে চ্যাম্পিয়ন্স লিগের কোয়ার্টার ফাইনাল থেকে বিদায় নীল দলটি। একই সঙ্গে ভেঙে গেলে আগামী বছর ৩২ দলের ক্লাব বিশ্বকাপ খেলার স্বপ্নও।